open-index/open-wikipedia-markdown huggingface dataset:
విముక్త

**విముక్త** ప్రముఖ రచయిత్రి ఓల్గా రచించిన చిన్న కథల సంకలనం. ఓల్గా రచించిన 'విముక్త' కథల సంపుటికి కేంద్ర సాహిత్య అకాడమీ పురస్కారం లభించటం ప్రగతిశీల సాహిత్యానికి ఒక గౌరవం.

ఈ పుస్తకం బెంగాలి (పరమితా సేన్గుప్తా), హింది (ఆర్. శాంతసుందరి), కన్నడ (అజయ్ వర్మ అల్లూరి), కొంకణి (దామోదర్ మౌజో), మలయాళం (ఎస్. సుప్రియ), మరాఠీ (వందనా), నేపాలీ, ఒడియా (సుధీంద్ర బెహర), తమిళం (గౌరి కృపానందన్), ఇంగ్లీషు (టి.విజయ కుమార్, సి‌ విజయశ్రీ) భాషల్లోకి అనువదించబడింది.

## పుస్తక పరిచయం
‘విముక్త’ సంకలనంలో సమాగమం, మృణ్మయనాదం, సైకత కుంభం, విముక్త, బంధితుడు కథలు ఉన్నాయ

గతంలో పురాణాల్ని తిరగరాసిన వారు పురాణ పాత్రలుగానే వాటిని చూశారు, చూపించారు. ఓల్గా విశిష్టత, విభిన్నత ఏమంటే, సీతనో, రాముడినో, ఊర్మిళనో, లక్ష్మణుడినో, అహల్యనో, శూర్పణఖనో, రేణుకనో.. కేవలం పాత్రలుగా కాకుండా అందులోని భావ ప్రకంపనల్ని సృజియించారు. భావనను ప్రతిబింబింపచేయాలంటే, ఆ పాత్రల స్వభావ మూలాన్ని మార్చడం అనివార్యం. రామయణంలో 'శూర్పణఖ' అసూయ స్వభావం కలది, విలన్‌ పాత్రధారి. సమాగమంలోని శూర్పణఖ అలా కాదు, ధీరోధాత్రి, అంత్ణ సౌందర్యవతి. ఈ కథలన్నింటిలో 'సీత' ఒక ప్రధానమైన భావన. ఈ మూల భావనతోనే మిగిలిన పాత్రలూ మరికొన్ని భావనలుగా గోచరిస్తాయి. అలాంటి కొంగొత్త భావనల సమాహారమే 'విముక్త' కథా సంపుటి! సమాగమంలోనో, ఇతర కథల్లోనో సీత శూర్పణఖనో, అహల్యనో కలుసుకోవడం కథ కాదు. కొత్త భావనలతో, స్త్రీ దృక్పథంతో కలపడం ఓ కొత్త కోణం.

‘కేవలం ఆర్థిక స్వాతంత్య్రంతోనే మహిళలకు స్వేచ్ఛ వచ్చినట్టు కాదు…చట్టసభల్లో మహిళలు విధాన నిర్ణయకర్తలు అయినపుడే అది సాధ్యపడుతుంది’ అని రచయిత్రి, స్త్రీవాద ఉద్యమకారిణి ఓల్గా స్పష్టంగా చెబుతారు.

విముక్త సంకలనంలోని కథలు రామాయణ కథా నేపథ్యంలో సీత సూత్రధారిగా నడిచేవి. పురాణ కథలను తీసుకొని స్త్రీవాద దృక్కోణంతో మాత్రమే గాక, ఓ నూతన ఒరవడితో తిరగరాయడమనేది అద్భుత విషయమైతే ఆ అద్భుతాన్ని తనదైన శైలిలో అలతి అలతి పదాలతో సరళంగా, క్లుప్తంగా రాయడం ఓల్గా గారికే చెల్లింది. ఈ కథలన్నీ కూడా చదువరుల హృదయాలను హత్తుకొని, ఏకబిగిన చదివిస్తాయి.
పౌరాణిక పాత్రల్లోని ఉదాత్తత, సహనశీలత, సంపూర్ణత వారి జీవితాల్లోని ఆయా సందర్భాల్లో వారనుభవించిన మౌన సంఘర్షణ లోంచి రూపుదిద్దుకున్నవే! సామాజిక కట్టుబాట్లు, నైతిక, నిర్దేశిక సూత్రాలననుసరించి పితృస్వామ్య ఆధారిత కుటుంబ వ్యవస్థ తన సౌలభ్యం కోసం ఏర్పాటు చేసుకున్న ఆదేశిక సూత్రా ల అంతర్వాహినియే ఆయా పాత్రల గుణగణాలు.

## ఈ పుస్తకం గురించి ఓల్గా చెప్పిన విషయం
::: ఈ కథలు వర్తమాన సమాజంలో స్త్రీల వేదనలకు ప్రాతినిధ్యం వహించే కథలు కూడా.ఇవాల్టి సమాజంలో అనేక ఆంక్షలకూ అవమానలకూ హింసలకూ గురై వాటినధిగమించిలేస్తున్న స్త్రీలు కొందరైతే, వాటిలోనే కూరుకుపోయి వాటిని దాటలేక, దాటాలని తెలియక,నానా యాతనలు పడుతున్న స్త్రీలెందరో - తమను హింసించే భర్తల నుండి విముక్తం కావాలనేస్పృహ లేకుండా వారిని ద్వేషిస్తునే, అసహ్యించుకుంటునే వారిని గట్టిగా పట్టుకునే స్త్రీలు - ద్వేషంతోతమను తాము హింసించుకోడం అలవాటైన స్త్రీలు - ఆ స్త్రీల కోసం ఈ కథలు.– ఓల్గా, *రచయిత్రి*
## అవార్డులు
ఈ చిన్న కథల సంకలనం ‘విముక్త’ కేంద్ర సాహిత్య అకాడమీ పురస్కారాన్ని గెలుచుకుంది. ఈ సంకలనాన్ని డాక్టర్ కె.రామచంద్రమూర్తి, డాక్టర్ ఎ.మంజులత, డాక్టర్ జి.యోహాన్‌బాబుల జ్యూరీబృందం ఏకగ్రీవంగా ఎంపిక చేసింది.
## మూలాలు

## ఇతర లింకులు
* సాహిత్య పీఠo పై కన్నీటి కెరటాల 'విముక్త'
* విముక్త - ఓల్గా
* విముక్త కథలు ప్రత్యేకమైనవి.
* స్త్రీవాద ద్పక్పథానికి జాతీయ పురస్కారం, ప్రజాశక్తిలో ఆర్టికల్ 

వర్గం:సాహిత్య అకాడమీ పురస్కారం పొందిన పుస్తకాలు
యాత్రా చరిత్ర

**యాత్రాచరిత్ర** మండపాక పార్వతీశ్వర శాస్త్రి (1833-1897) రచించిన వచన గ్రంథము. దీనిని పూర్వభాగము, ఉత్తరభాగము లనే రెండు పుస్తకములుగా ముద్రించారు. 
దీని పూర్వభాగాన్ని బొబ్బిలి సంస్థానానికి చెందిన శ్రీ రంగరాయ విలాస ముద్రాక్షరశాల వారు 1915లో ముద్రించారు.

## ప్రారంభము
ఈ యాత్ర 1886 సంవత్సరం జనవరి 24వ తేదీకి సరియైన పార్థివ నామ సంవత్సర పుష్య బహుళ పంచమి ఆదివారమునాడు లాంచన పుర్వకముగా గొంత పరివారమును ముందుగా బంపి; 25వ తేదీని శ్రీ బొబ్బిలి వేణుగోపాలస్వామివారిని సేవించికొని పగలు 10 గంటలకు బయలుదేరి 4 గంటలకు విజయనగరము కంటన్మేంటులో బసచేసారు. ఈ మార్గములోని గ్రామాలు 1. రామభద్రపురము, 2. మరడాము, 3. గజపతినగరము. విజయనగరము పట్టణం సుందరముగా నున్నది, ఇది శ్రీ పూసపాటి ఆనంద గజపతి రాజు మహారాజావారి రాజధానియైయున్నది. ఇందు నాలుగు బురుజులుగల సాధారణమైన రాతి కోటయు, సంస్థానపు బియ్యే కాలేజీయు - తంతి యాఫీసును 4, 5 శివకేశవ నివేశంబులును మేలైన పూలతోటయు మంచి కోనేరును, వైద్యశాలలును - సంస్కృత పాఠశాల నొక సత్రంబును గలవు.

## బయటి లింకులు
* భారత డిజిటల్ లైబ్రరీ లో యాత్రా చరిత్ర పుర్వభాగము, ఉత్తరభాగము పుస్తక ప్రతి

వర్గం:1915 పుస్తకాలు
వర్గం:తెలుగు పుస్తకాలు
వర్గం:తెలుగు సాహిత్యం
మిడతల హంపయ్య

thumb|మిడతల హంపయ్య రోడ్
హంపయ్య అనంతపురం జిల్లా వ్యాపారస్థులలో అతిరథుడు. ఇంట కూర్చుండియే ప్రత్తి వ్యాపారమున లక్షలు గడించెను. ఎప్పుడేది కొనవలెనో, ఏ సమయమున దానిని విక్రయము చేయవలెనో భవిష్యత్తును చదివి చేసినట్లు ఆయన వ్యవహరించెడివాడు. మంచి యోధ. ఉండునో ఊడునో అని మీనమేషములు లెక్కించుచు అవకాశమును జారవిడుచువాడు కాడు. దూరాలోచన ఆయన విజయమునకు ఇంకొక కారణము. గుంతకల్లు జంక్షన్ పరిసరములలో ఎంతయో భూమిని ముందే కొని ఉంచుకున్నాడు. అనేక సంవత్సరములు గడచిన వెనుక ఆ భూమి విలువ నూరంతలు పెరిగి అతనికి గొప్ప లాభము చేకూర్చింది.

అందరు వర్తకుల వలె హంపయ్య ధన పిశాచికాడు. ధనలోభము ఆయన ఎఱుగని గుణము. కాని భోగలాలసుడును కాడు. స్వంత సౌఖ్యమునకై ఆయన ధనమును వ్యయము చేయలేదు. సంపాదించు వరకే తన ధనము, సంపాదించిన వెనుక అది తనది కాదు అను భావము అతడికి ఉంది. కావున ఏ విషయాసక్తుడు కాక, గర్వపడక, అహంభావమునకు చోటీక, విఱ్ఱవీగక, పరమవేదాంతి వలె జీవితమును గడిపాడు. అవకాశమున్నప్పుడు భారతమో, భాగవతమో చదివించుకుని ఆనందించెడివాడు.

ఇతనికి వితరణగుణము స్వాభావికముగా అలవడింది. ఈయన అనంతపురం జిల్లాలో దానకర్ణుడని చెప్పవచ్చు. అడిగిన వారికి లేదనకుండా సహాయము చేసెను. కాని వ్యక్తుల కంటే సంస్థలకే ఎక్కువ దానము చేసెను. గుంతకల్లు ఆసుపత్రికి 10,000 రూపాయలు, దత్తమండలకళాశాలకు బీదవిద్యార్థుల వేతన నిమిత్తము 10,000 రూపాయలు, ఆ కళాశాల సారస్వత సంఘమునకు 1000 రూపాయలు, ఉరవకొండ హైస్కూలు విద్యార్థుల వేతనములకు 5000 రూపాయలు, ఆ ఊరిలోని బాలికా పాఠశాలకు 7500 రూపాయలు, బెంగళూరు దేవాంగకుల విద్యార్థుల నిమిత్తము 10,000 రూపాయలు ఈ విధంగా అతడెన్నో సంస్థలకు మహోపకారము చేసెను.

ఇతడు తాలూకా బోర్డు, జిల్లా బోర్డు సభ్యుడిగాను, మద్రాసు శాసనసభ సభ్యుడిగాను పనిచేశాడు. ఇతడికి ప్రభుత్వము రావుసాహేబ్ బిరుదును ప్రదానం చేసింది. ఇతడు పార్శ్వవాయువుతో సుమారు 6 నెలలు బాధపడి బెంగుళూరు మొదలైన చోట్ల వ్యాధి నివారణకై వైద్యమును పొంది జాడ్యము వాసి కానందువలన ఉరవకొండలోని తన ఇంటివద్దనే ఉండి 1931, జూన్ 10, బుధవారమునాడు మరణించాడు.
## మూలాలు

వర్గం:1931 మరణాలు
వర్గం:అనంతపురం జిల్లా వ్యాపారవేత్తలు
వర్గం:అనంతపురం జిల్లా విద్యాదాతలు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
భీమ్స్ సెసిరోలియో

**భీమ్స్ ** గా పిలువబడే **భీమ్స్ సెసిరోలియో ** ఒక తెలుగు సినీ సంగీత దర్శకుడు, గీత రచయిత. పలు విజయవంతమైన సినిమాలకు సంగీతం అందించాడు
## నేపధ్యము
వీరి పూర్వీకులది రాజస్థాన్ రాష్ట్రము. వీరు ఖమ్మం జిల్లాలో స్థిరపడ్డారు. భీమ్స్ విద్యాభ్యాసమంతా ఇక్కడే సాగింది. ఇతడు తెలుగు భాషను చిన్నప్పటినుండి అభ్యసించడం వలన భాషపై మంచి పట్టు వచ్చింది. తొలుత గీతరచయితగా సినీ రంగంలో తన ప్రస్థానం ప్రారంభించాడు. ఆయుధం సినిమాలో **[https://www.youtube.com/watch?v=9YMWLn7KpZY ఒయ్ రాజు కళ్ళలో నీవే ... ఒయ్ రాజు గుండెల్లో నీవే] ** అనే పాటను రాశాడు. ఈ పాట ప్రేక్షకుల ఆదరణ పొందింది. తర్వాత సంగీత దర్శకుడిగా తన ప్రస్థానాన్ని మార్చుకుని నువ్వా నేనా సినిమాకి సంగీతాన్ని అందించాడు. అందులోనే **[https://www.youtube.com/watch?v=dOtzv9KWPVI వయ్యారి బ్లాక్ బెర్రీ] ** అనే పాటను ఆలపించాడు. ఈ పాట కూడా ప్రేక్షకుల ఆదరణ పొందింది. తర్వాత గాలిపటం, బెంగాల్ టైగర్ సినిమాలకు సంగీత దర్శకత్వం వహించాడు. ఇతని సంగీతంలోని నవ్యత ప్రేక్షకులను కట్టిపడేసింది. ఇతడికి మంచి భవిష్యత్తు ఉన్నదని ప్రేక్షకుల అభిప్రాయము.

## సినీ జీవితము
### సంగీతదర్శకత్వం వహించిన సినిమాలు
*నువ్వా నేనా (2012 సినిమా) (2012) - తొలి చిత్రము
*గాలిపటం (సినిమా) (2014)
*అలా ఎలా?(2014)
*బెంగాల్ టైగర్ (2015)
*పిఎస్‌వి గరుడ వేగ (2017)
*రామ్ అసుర్ (2021)
* ఛలో ప్రేమిద్దాం (2021)
* బలగం (2022)
* ధమకా (2022 సినిమా) 
### గీత రచన
*ఆయుధం (సినిమా) (1990)
*అలా ఎలా? (2014)

### నేపధ్య గాయకుడు
*నువ్వా నేనా (2012 సినిమా) (2012)

## మూలాలు

## బయటిలంకెలు
*6టీవీ లో భీమ్స్ తో ముఖాముఖి

వర్గం:తెలుగు సినిమా సంగీత దర్శకులు
వర్గం:తెలుగు సినిమా రచయితలు
వర్గం:తెలుగు సినిమా గాయకులు
వర్గం:ఖమ్మం జిల్లా సినిమా సంగీత దర్శకులు
వర్గం:ఖమ్మం జిల్లా గాయకులు
వర్గం:ఖమ్మం జిల్లా సినిమా పాటల రచయితలు
చెన్నై ఎగ్మోర్ - కొల్లం జంక్షన్ అనంతపురి సూపర్‌ఫాస్ట్ ఎక్స్‌ప్రెస్

***'[[చెన్నై_ఎగ్మోర్_రైల్వే_స్టేషను|చెన్నై యెళుంబూరు]] - [[కొల్లం జంక్షన్ రైల్వే స్టేషను|కొల్లం జంక్షన్]]***' అనేది కొల్లం జంక్షన్ మరియు చెన్నై ఎలుంబూరు మధ్య తిరుచిరాపల్లి, మధురై, తిరునల్వేలి మరియు తిరువనంతపురం మీదుగా నడిచే సూపర్‌ఫాస్ట్ రైలు. ఇది ఒక రోజువారీ రాత్రిపూట సేవలు అందిస్తుంది.. చెన్నై యెళుంబూరు నుండి, రైలు నం:20635 రాత్రి 19:35 గంటలకు బయలుదేరి, కొల్లం జంక్షన్ 11:15 గంటలకు తదుపరి రోజు చేరుకుంటుంది. సమాంతర రైలు నం.20636 కొల్లం జంక్షన్ 14:55 గంటలకు బయలుదేరి, 08:40 గంటలకు తదుపరి రోజు చుట్టూ చెన్నై యెళుంబూరు చేరుకుంటుంది. ఇది చెన్నైకు  తిరువనంతపురం, నాగర్‌కోయిల్, తిరునెల్వేలి, విరుదునగర్, మధురై, తిరుచ్చి, విల్లుపురం మీదుగా తక్కువ దూరం మార్గం ఒక కార్డ్ లైన్ వెంట నడుస్తుంది.
## జోను , డివిజను
ఈ ప్యాసింజర్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 20635, తరచుదనం (ఫ్రీక్వెన్సీ) : ప్రతిరోజు. విరామములు : 27, ప్రయాణ సమయము : సుమారుగా 15 గంటలు 30 నిమిషాలు, బయలుదేరు సమయము : గం. 10.15 ని.లు., చేరుకొను సమయము : గం. 11:15 ని.లు + 1 రాత్రి, దూరము : సుమారుగా 858 కి.మీ., వేగము : సుమారుగా 47 కి.మీ./గంట, తిరుగు ప్రయాణము రైలు సంఖ్య : రైలు నంబరు: 20636

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:కేరళ రైలు రవాణా
వర్గం:తమిళనాడు రైలు రవాణా
శ్రీ రమణాశ్రమం

**శ్రీ రమణాశ్రమం**, రమణ మహర్షి నివాస స్థలంలో నిర్మితమైన ఆధ్యాత్మిక కేంద్రం. ఇది 1922 నుండి 1950 వరకు ఆధునిక తత్వవేత్త అయిన రమణ మహర్షి ఇక్కడ నివసించారు. అరుణాచల పర్వతాల పాదప్రాంతంలో ఉన్న ఈ ఆశ్రమం తిరువన్నామలై జిల్లాలో పడమర వైపు విస్తరించి ఉంది. 1950 లో మహర్షి స్వర్గస్తులయినప్పుడు అనేక వేల మంది భక్తులు అయన దర్శనార్ధమ్ వచ్చారు. ఆయన స్వర్గస్తులయిన తరువాత కూడా చాలా మంది భక్తులు, ఆసక్తి గల సందర్శకులు ఈ ఆశ్రమాన్ని సందర్శిస్తుంటారు. మహర్షి తుది శ్వాస విడిచిన చోట ఒక కోవెల నిర్మించారు. ప్రతీ సంవత్సరం ఆయన శిష్యులు ఈ ఆశ్రమాన్ని సందర్శించి, కొంత సమయం సామాజిక సేవలలో గడపటం చేస్తూవుంటారు.
## చరిత్ర

ఈ ఆశ్రమం క్రమంగా అభివృద్ధి చెందినది. 1922 మే 19 న అతని తల్లి అలగమ్మాల్ మరణించిన తరువాత ఆమె సమాధి వద్ద రమణ మహర్షి ఈ ఆశ్రమాన్ని స్థాపించారు. మొదట్లో ఈ ఆశ్రమం చిన్న గృహంగా ప్రారంభమైంది. 1922లో రెండు గృహాలు ప్రారంభమైనవి. ఒకటి సమాధికి అభిముఖంగా మరొకటి ఉత్తరం వైపు నిర్మించబడ్డాయి.

## చేరుకునే మార్గం
చెన్నైకి 120 మైళ్ళు, కాట్పాడి జంక్షన్‌కు 60 మైళ్ళ దూరంలో ఉంది. ఈ రెండుచోట్ల నుంచి నేరుగా చేరుకునే బస్‌లు చాలా తరచుగా నడుస్తాయి. అలాగే తిరుపతి నుంచి కూడా కాట్పాడి (వేలూర్‌) మీదుగా బస్‌లు 5 గం.లో చేరుస్తాయి. వైజాగ్‌, విజయవాడల నుంచి తిరువణ్ణామలై స్టేషన్‌ మీదుగా పోయే రైళ్ళు రెండున్నాయి (నెం. 22603/5, 22604/5). హైదరాబాద్ (లకడీ-కా-పుల్) నుంచి డైరెక్టు బస్ రోజూ నడుస్తోంది.

## ఇవి కూడా చూడండి
* అరుణాచలం
* తిరువణ్ణామలై
* ఆశ్రమం
## ఇతర పఠనాలు
* సూరి నాగమ్మ వ్రాసిన *My life at Sri Ramanasramam*, Pub. Sri Ramanasramam, 1975.

## ఆధారాలు

## మూలాలు
* 
* 
**Self-Realization: The Life and Teachings of Bhagavan Sri Ramana Maharshi*, by B.V. Narasimha Swami (ISBN 81-88225-74-6)  
* 
* 
*  online text 

## ఇతర లింకులు

* Sri Ramanasramam, Official website
* Sri Ramana Ashram on the map
* ఆశ్రమాన్ని చేరుకొనేదెలా?

వర్గం:ఆశ్రమాలు
వర్గం:హిందూమతం
పొట్టి రాంబాబు

thumb|పొట్టి రాంబాబు
**పొట్టి రాంబాబు** తెలుగు సినిమా హాస్యనటుడు.
## జీవిత విశేషాలు
ఆయన స్వస్థలం తూర్పుగోదావరి జిల్లా రాజమండ్రి దగ్గర కిర్లంపూడి మండలం బూరుగుపూడి గ్రామం. రాంబాబు చిన్నప్పటి నుంచి నాటకాలంటే ఇష్టపడేవారు. చిన్నతనంలోనే తన తండ్రి చనిపోవడంతో తల్లి సంరక్షణలోనే ఈయన పెరిగారు. చిన్నప్పటి నుంచి తన చుట్టు పక్కల గ్రామాల్లో నాటకాలు వేసేవారు. ఎక్కడ నాటకం వేసినా పొట్టి వ్యక్తి చేసే పాత్ర మాత్రం కచ్చితంగా ఈయనే చేసేవారు. ఒకసారి హైదరాబాద్‌లోని రవీంద్ర భారతిలో ఓ నాటకం వేశారు. ఆ నాటకంలో ఆయన చేసిన పెర్‌ఫార్మెన్స్‌ను విజయచందర్‌ మెచ్చుకున్నారు. సినిమాల్లో అవకాశాలు వస్తాయని అప్పట్లోనే ఆయన అన్నారు. 2002లో ప్రభాస్‌ చిత్రం 'ఈశ్వర్‌'లో తొలిసారిగా నటించారు. తర్వాత చేసిన 'చంటిగాడు' చిత్రంలో చేసిన పాత్ర గుర్తింపునిచ్చింది. ఇప్పటి వరకు చిన్న చితకాపాత్రలు 120కి పైగా సినిమాల్లో నటించారు.

## సినిమా ప్రస్థానం
రాజమండ్రి సమీపంలోని బూరుగుపూడి గ్రామానికి చెందిన రాంబాబు తెలుగుతెరపైకి వచ్చింది హీరో ప్రభాస్ తొలి చిత్రం ‘ఈశ్వర్’తో. ‘చంటిగాడు’, ‘దొంగ -దొంగది’, ‘కథానాయకుడు’, ‘దొంగల బండి’, ‘ అస్త్రం’, ‘గోపి-గోపిక-గోదావరి’ తదితర 40కి పైగా చిత్రాల్లో నటించారు. ప్రస్తుతం ఆయన హీరోగా నటిస్తున్న ‘పులిరాజా ఐపీఎస్’ నిర్మాణంలో ఉంది.
## తూర్పు యాస
ఈశ్వర్ సినిమాలో హీరో మిత్ర బృందంలో పనసకాయ పట్టుకుని తిరిగే క్యారెక్టర్‌లో తూర్పు గోదావరి యాసతో రాంబాబు హాస్యాన్ని పండించారు. ఆ తర్వాత చంటిగాడు చిత్రంలో కోటప్పకొండ పాత్రలో కడుపుబ్బ నవ్వించారు. జగ్గంపేట గ్రామ దేవత రావులమ్మ తల్లి అంటే రాంబాబుకు ఎంతో భక్తి. స్వగ్రామానికి వచ్చిన ప్రతిసారీ అమ్మవారి దర్శనం చేసుకునేవారు. తమిళంలో కూడా రెండు చిత్రాల్లో నటించారు.

## మరణం
పొట్టి రాంబాబు(35) మెదడులో రక్తం గడ్డ కట్టడంతో  మంగళ వారం డిసెంబరు 29 2015 న మరణించారు. రాంబాబుకు భార్య, కొడుకు, కుమార్తె ఉన్నారు. 
## మూలాలు

## ఇతర లింకులు
* గోదావరిలో గడిపిన రోజులు మరచిపోలేను: హాస్యనటుడు పొట్టి రాంబాబు 

వర్గం:తెలుగు సినిమా హాస్యనటులు
వర్గం:2015 మరణాలు
వర్గం:తూర్పు గోదావరి జిల్లా సినిమా నటులు
రెడ్యా నాయక్

**ధరంసొతు రెడ్యానాయక్** వరంగల్ జిల్లాకు చెందిన తెలంగాణ రాష్ట్ర సమితి పార్టీ మాజీ రాష్ట్ర మంత్రి, జిల్లా రాజకీయ నాయకుడు. డోర్నకల్ నియోజకవర్గం నుండి ఆరుసార్లు శాసనసభ సభ్యుడుగా గెలుపొందాడు.

## జీవిత విశేషాలు
రెడ్యానాయక్ 1952 ఆగస్టు 20లో మహబూబాబాదు  జిల్లా, చిన్నగూడూర్ మండలంలోని ఉగ్గంపల్లి గ్రామంలో రామ్ నాయక్,మంగమ్మ దంపతులకు కు జన్మించాడు.  అతను ఆర్ట్స్ లో పట్టభద్రుడయ్యాడు. లక్ష్మీ తో వివాహం జరిగింది, వారికి ఒక కుమార్తె ఇద్దరు కుమారులు.

## రాజకీయ జీవితం
ఉగ్గంపల్లి సర్పంచ్ గా ఎన్నికైన రెడ్యానాయక్ అధ్యక్షుడు, పంచాయితీ సమితి, వ్యవసాయ మార్కెట్. డైరెక్టర్,మరిపెడ మండల ప్రజా పరిషత్ అధ్యక్షుడు,AP శాసన అసెంబ్లీ S.T. ఛైర్మన్, కమిటీ 3 సంవత్సరాలు సంక్షేమ సభ్యుడు, AP శాసన, మాజీ కాంగ్రెస్ మంత్రి,2014లో మళ్లీ 5వ సారీ MLA గా అసెంబ్లీలో డోర్నకల్ శాసనసభ నియోజకవర్గం నుండి ప్రాతినిధ్యం వహిస్తున్న రాజకీయవేత్త డిఎస్ రెడ్యానాయక్.
## డోర్నకల్  గెలుపు, ఓటములు
* 2018 లో 17,281 ఓట్ల మెజారిటీతో గెలుపొందారు
* 2014 101 డోర్నకల్ (ఎస్టీ) దరంసోత్ రెడ్యానాయక్ 1,64,681 సత్యవతి రాథోడ్ 1,41,150
* 2009 101 డోర్నకల్ (ఎస్టీ)) సత్యవతి రాథోడ్ టిడిపి 69282 దరంసోత్ రెడ్యానాయక్ 64659
* 2004 264 డోర్నకల్ దరంసోత్ రెడ్యానాయక్ 72669 బనోత్ జయంత్ నాథ్ టిడిపి 53529
* 1999 264 డోర్నకల్ దరంసోత్ రెడ్యానాయక్ 56339 నరేష్ రెడ్డి నోకల టిడిపి 48303
* 1994 264 డోర్నకల్ దరంసోత్ రెడ్యానాయక్ 53274 నోకల నరేష్ రెడ్డి ఇండియా 27180
* 1989 264 డోర్నకల్ దరంసోత్ రెడ్యానాయక్ 46645 సత్యవతి రాథోడ్ టిడిపి 41560.

## కుమార్తె కవిత
తన కుమార్తె మాలోత్ కవిత, మహబూబాబాద్‌ అసెంబ్లీ సెగ్మెంట్ నుంచి 2009 లో గెలుపొందారు.

## యం.యల్.ఎ గా ఓటమి
2009 ఎన్నికలలో రెడ్యానాయక్ ఓటమిచెందారు. యం.యల్.ఎగా తెలుగుదేశం పార్టీ తరఫున సత్యవతి రాథోడ్ గెలిచారు... 2009 ఎన్నికలలో తెలుగుదేశం పార్టీ తరఫున సత్యవతి రాథోడ్ పోటీ చేయగా కాంగ్రెస్ పార్టీ నుండి డిఎస్ రెడ్యా నాయక్, భారతీయ జనతా పార్టీ తరఫున పరశురాం నాయక్, ప్రజారాజ్యం పార్టీ తరఫున బానోతు సుజాత పోటీచేశారు.. 2014లో తెలంగాణగా రాష్ట్రం విడిపోయింది. యం.యల్.ఎగా సత్యవతి రాథోడ్ తెలంగాణ రాష్ట్ర సమితిపార్టీ తరఫున పోటీలో 2014 ఓటమిచెందారు. కానీ తెలంగాణలో తెలంగాణ రాష్ట్ర సమితి ప్రభుత్వం ఏర్పడింది.
## శాసనసభ్యునిగా
2014 5వ సారీ MLA గా అసెంబ్లీలో డోర్నకల్ నియోజకవర్గం నుండి కాంగ్రెస్ పార్టీ నుండి గెలుపొందారు రెడ్యానాయక్.
## టీఆర్ఎస్ లో చేరారు
రెడ్యానాయక్ టీఆర్ ఎస్ తీర్దంపుచ్చుకున్నారు.కేసిఆర్ సమక్షంలో మాజీ ఎమ్మెల్యే కవితతో పాటు టిఆర్ఎస్ సభ్యత్వం తీసుకున్నారు.ఆయనతోపాటు డోర్నకల్,మహాబూబాబాద్,నియోజక వర్గానికి చెందిన పలువురు కాంగ్రెస్ నాయకులు కార్యకర్తలు టీఆర్ ఎస్ లో చేరారు. 
## ఇవి కూడా చూడండి
* తెలంగాణ శాసనసభ సభ్యుల జాబితా (2014)
## మూలాలు

## బయటి లింకులు

వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1952 జననాలు
వర్గం:జీవిస్తున్న ప్రజలు
వర్గం:మహబూబాబాదు జిల్లా రాజకీయ నాయకులు
వర్గం:మహబూబాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
ఉదయపూర్ - సీల్డా అనన్య ఎక్స్‌ప్రెస్

** ఉదయపూర్ - సియాల్దా అనన్య ఎక్స్‌ప్రెస్** భారతీయ రైల్వేలులో ఒక ఎక్స్‌ప్రెస్ రైలు. ఉదయపూర్ రైల్వే స్టేషను, సియాల్దా రైల్వే స్టేషను మధ్య నడుస్తుంది.

## జోను , డివిజను
 
ఈ ఎక్స్‌ప్రెస్ రైలు భారతీయ రైల్వేలు లోని తూర్పు రైల్వే జోన్ పరిధిలోకి వస్తుంది. రైలు నంబరు: 12316. ఈ రైలు వారానికి ఒక రోజు నడుస్తుంది.

### వేగం , దూరం

ఇది గంటకు 54 కిలోమీటర్ల సగటు వేగంతో భారతదేశము లోని రాష్ట్రాలయిన పశ్చిమ బెంగాల్, ఝార్ఖండ్, బీహార్, ఉత్తర ప్రదేశ్, రాజస్థాన్ గుండా 2,133 కిలోమీటర్ల దూరం ప్రయాణిస్తుంది.
### విరామx
19 ని.లు
### ప్రయాణ సమయం
సుమారుగా గం.38.50 ని.లు
## పర్యాటక ప్రాంతాలు
ఇది భారతదేశం లోని ఆగ్రా, జైపూర్, జోధ్పూర్, ఉదయపూర్, అజ్మీర్ వంటి పర్యాటక ప్రాంతాలను కలుపుతుంది.

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:తూర్పు రైల్వే ఎక్స్‌ప్రెస్ రైళ్ళు
వర్గం:జార్ఖండ్ రైలు రవాణా
వర్గం:పశ్చిమ బెంగాల్ రైలు రవాణా
వర్గం:బీహార్ రైలు రవాణా
వర్గం:ఉత్తర ప్రదేశ్ రైలు రవాణా
వర్గం:రాజస్థాన్ రైలు రవాణా
వర్గం:ఉదయ్‌పూర్ రైలు రవాణా
వర్గం:కోల్‌కతా రవాణా
వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు‎
కొసనా ఈశ్వరరావు

**కొసనా ఈశ్వరరావు** (1938 ఫిబ్రవరి 1 - 2021 సెప్టెంబరు 21) తెలుగు సినీ పరిశ్రమలో "ఈశ్వర్" నామంతో నాలుగు దశాబ్దాలపాటు సినిమాపోస్టర్లని డిజైన్ చేసినవారు.పోస్టర్‌ డిజైనింగులో అందెవేసిన చేయి ఈశ్వర్‌ది. ఈయన రాసిన సినిమా పోస్టరు పుస్తకానికి 2012లో ఉత్తమ చలనచిత్ర పుస్తకం విభాగంలో నంది అవార్డు వచ్చింది.

## జీవిత విశేషాలు
పశ్చిమ గోదావరి జిల్లా పాలకొల్లులో లోహశిల్పుల కుటుంబంలో ఫిబ్రవరి 1, 1938లో పుట్టిన ఈశ్వర్ చిన్నతనంలోనే కుటుంబం ఆర్థికంగా చితికిపోవటంతో చాలా ఇబ్బందులు పడవలసి వచ్చింది. పాలిటెక్నిక్ చదువును అర్థంతరంగా ముగించుకొని, పొట్ట చేతపట్టుకుని, చేతిలో ఉన్న బొమ్మలుగీసే కళను నమ్ముకొని మద్రాసు చేరాడు. స్టూడియో కేతా అధిపతి కేతా సాంబమూర్తి, సరాగం స్టూడియో గంగాధర్ చేయూతనిచ్చి ఆదరించారు. అంచెలంచెలుగా పెరిగి, స్వంత స్టూడియో స్థాపించుకొని, నాలుగుభాషల్లో పెద్దపెద్ద నిర్మాణసంస్థలకూ, నటులకూ ప్రీతిపాత్రుడైన పబ్లిసిటీ ఆర్టిస్టుగా ఎదిగారు. 2000 సంవత్సరంలో దేవుళ్ళు చిత్రం తర్వాత విశ్రాంత జీవితం గడుపుతూ 21 సెప్టెంబర్ 2021 న చెన్నై లో అనారోగ్యంతో మరణించాడు. . ఆయన భార్య పేరు వరలక్ష్మి. వీరికి ఇద్దరు కుమారులు, ఇద్దరు కుమార్తెలు ఉన్నారు.

ఈశ్వర్ జీవితంలో చాలా నాటకీయత ఉంది. ఐశ్వర్యం, దారిద్ర్యం, విఫల ప్రేమ, బంధుమిత్రుల ద్రోహాలు, అవమానాలు, వీటన్నిటినీ అధిగమించి సఫలం కావడం, తనను అవమానించినవారిని సైతం ఆదరించటం యండమూరి, యద్దనపూడిల నవలలా ఉంటుంది ఆయన కథ. బాపు-రమణల సాక్షి తెలుగులో ఆయన మొదటి చిత్రం. ఆ డిజైన్లు చూసిన విజయాధినేతలు రామ్ ఔర్ శ్యామ్ చిత్రం ఆయనకు అప్పగించారు. దానితర్వాత వచ్చిన పాపకోసం చిత్రానికి ఆయన చేసిన డిజైన్లు ఆయనకు చాలా పేరు తెచ్చాయి. ఈశ్వర్ ప్రస్థానానికి ఇక అడ్డులేకుండా పోయింది. ఒక సంక్రాంతిరోజున తమిళంలో విడుదలైన ఆరుగురు పెద్ద హీరోల సినిమాలకూ పబ్లిసిటీ డిజైనర్ ఈశ్వర్ అంటే ఆయన ఆ రంగంలో ఎంత ఎత్తుకు ఎదిగాడో అర్థం అవుతుంది.

## ప్రతిభావంతుడు
ఈశ్వర్, స్వతస్సిద్ధమైన ప్రతిభ ఉన్న కళాకారుడు. చిన్నతనంలోనే ఆయన నాటకాలు వ్రాసి ప్రదర్శించేవారు; రంగాలంకరణ చేసేవారు.  పరిషత్ నాటకపోటీలలో పాల్గొని బహుమతులు గెల్చుకున్నారు. ముందు చదువుకోసం, ఆ తర్వాత బతుకుతెరువుకోసం చిత్రకళను నమ్ముకున్నాక నాటకాలని వదిలేశారుకానీ, ఆ రంగంలో ఆయనకు మంచి భవిష్యత్తు ఉండేది అనిపిస్తుంది. గురు ముఖతా కాక చిత్రకళను స్వయంగానే నేర్చుకున్నారు. చిన్నతనంలో సినిమాపోస్టర్లకి నకళ్ళు గీసేవారట.

## ఇవి కూడా చూడండి
* సినిమా పోస్టర్ (పుస్తకం)

## మూలాలు

## అధారాలు
* https://www.youtube.com/watch?v=tK3kS-51a6o
* https://www.youtube.com/watch?v=RVd2sryYr0s

## ఇతర లింకులు

వర్గం:1938 జననాలు
వర్గం:2021 మరణాలు
వర్గం:తెలుగు రచయితలు
వర్గం:తెలుగు సినిమా పోస్టర్ డిజైనర్లు
వర్గం:జనన సంవత్సరం తప్పిపోయినవి
వర్గం:పశ్చిమ గోదావరి జిల్లా చిత్రకారులు
వర్గం:పశ్చిమ గోదావరి జిల్లా రచయితలు
వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
కాసాని బ్రహ్మానందరావు

**కాసాని బ్రహ్మానందరావు** లెటరింగ్‌ ఆర్టిస్ట్‌, పబ్లిసిటీ డిజైనర్‌. ఆయన తెలుగు, తమిళ, కన్నడ, మలయాళ ఖతుల రూపకర్త. ఆయన ప్రముఖ పబ్లిసిటీ డిజైనర్‌ ఈశ్వర్ సోదరుడు. ఆరుగురు సోదరుల్లో చివరివాడైన బ్రహ్మానందరావు బ్రహ్మంగా సుపరిచితుడు.
## జీవిత విశేషాలు
పాలకొల్లులో జన్మించిన ఆయన చెన్నై వెళ్లి తన సోదరుడు ఈశ్వర్ వద్ద చీఫ్‌ అసిస్టెంట్‌గా చేరారు. లెటరింగ్‌ ఆర్టిస్ట్‌గా మంచి పేరు సంపాదిం చుకున్న బ్రహ్మం కొన్నివేల చిత్రాలకు లోగోలు రాశారు. అంతేకాకుండా ఇవాళ దక్షిణ భారతదేశంలో ఉపయోగిస్తున్న తెలుగు, తమిళ, కన్నడ ఫాంట్స్‌ను బ్రహ్మం రూపొందించి ‘అక్షరబ్రహ్మ’గా పేరు తెచ్చుకున్నారు. ఆయన ఐదు భాషలలో 1000 చిత్రాలకు తన సోదరునితో పనిచేసారు. ఆయనకు విశేష కీర్తి తెచ్చిన సినిమాలు "శివ", "స్వాతి",, 'సుర్ సంగం'

ఆయనకు భార్య, ఇద్దరు కుమార్తెలు, ఒక కుమారుడు ఉన్నారు.

## మరణం
ఆయన తన 67వ యేట మార్చి 16 2013 న మరణించారు.

## మూలాలు

## ఇతర లింకులు
* IMDB లో ఆయన వివరాలు

వర్గం:తెలుగు సినిమా పోస్టర్ డిజైనర్లు
వర్గం:2013 మరణాలు
వర్గం:జనన సంవత్సరం తప్పిపోయినవి
వర్గం:పశ్చిమ గోదావరి జిల్లా చిత్రకారులు
నంది ఉత్తమ స్క్రీన్‌ప్లే రచయితలు

The Nandi Award is an Indian film award.  The **Nandi Award for Best Screenplay Writer** winners:

## మూలాలు

వర్గం:నంది పురస్కారాలు
వర్గం:తెలుగు రచయితలు
వి.జయశంకర్

**వి.జయశంకర్** (జ: 1989 ఆగష్టు 9) తెలుగు సినిమా రచయిత, దర్శకుడు. పేపర్ బాయ్ సినిమాతో దర్శకుడిగా తెలుగు సినిమారంగంలోకి అడుగుపెట్టాడు.

## ప్రారంభ జీవితం
వి. జయశంకర్ తెలంగాణ రాష్ట్రంలోని హైదరాబాదులో జన్మించాడు. చైతన్య భారతి ఇనిస్టిట్యూట్ ఆఫ్ టెక్నాలజీలో బ్యాచిలర్ ఆఫ్ టెక్నాలజీ చేసారు. ఆయన అనుకోకుండా ప్రముఖ కథారచయిత ఆదివిష్ణు విఘ్నేశ్వరరావును కలిసారు. ఆదివిష్ణు గారు ఆయనను కథలు వ్రాయుటకు ప్రోత్సహించారు. తరువాత ఆదివిష్ణు గారి సహకారంలో ఆయన అనేక కథలు వ్రాసారు. జయశంకర్ కు తెలుగు భాషపై పట్టు ఉంది. ఆయన ప్రముఖ రచయిత మల్లాది వెంకట కృష్ణమూర్తితో కలసి పనిచేస్తుంటారు. ఆయన రాసిన అనేక కథలు విజయం సాధించాయి.

## టెలివిజన్ సీరియళ్ళ కథా రచయిత
# అపరంజి
# ముద్దుబిడ్డ 
# అభిషేకం 
# మావిచిగురు 
# చిన్న కోడలు
వంటి సీరియళ్ళకు కథను అందించాడు. 

## లఘుచిత్ర దర్శకుడు, రచయిత
# లవ్ యు ఫర్ ఎవర్ (2014)
# హాఫ్ గర్ల్ ప్రెండ్ (2014)
# ద గాడ్ మస్ట్ బె క్రేజీ (2015)
# హాపీ ఎండిగ్ (2015) 
# రామాయణం లో తుప్పాకుల వేట(2016)  
# హాఫ్ గర్ల్ ప్రెండ్(2016) (విడుదల కాలేదు)
thumb|285x285px|సినీవారంలో జయశంకర్
వంటి లఘుచిత్రాలను రూపొందించాడు.

## సంభాషణలు
పదునైన సంభాషణలకి జయశంకర్  పెట్టింది పేరు. ఏ రసమైనా, సంభాషణ క్లుప్తంగా, ఆలోచన రేకెత్తించే విధంగా ఉంటుంది. అతని కలంలో నుండి వెండితెరపైకి జాలువారిన కొన్ని సంభాషణలు:
# చార్మినార్, తాజ్ మహాల్ ప్రేమకు సింబల్స్ మాత్రమే ప్రూఫ్స్ కావు.
# ప్రేమలో వయస్సు కాదు మనస్సు ముఖ్యం.
# ఈజీగా వచ్చే అమ్మాయిలు ఎర్లీగా వెల్లిపోతారు- కష్టంగా పడే అమ్మాయిలు కలకాలం ఉండిపోతారు.
# అందంగా ఉన్నారని లవ్ చేయలేదు, లవ్ చేసిన తర్వాత అందంగా కనిపిస్తున్నావు.
# పడితే పగబడి నవ్వుతుంది, ఎదిగితే ఏడుస్తుంది… ఇదే సొసైటీ.

## దర్శకత్వం వహించిన సినిమాలు
* పేపర్ బాయ్ (2018)
* అరి (2025)

## మూలాలు

## ఇతర లింకులు

వర్గం:1987 జననాలు
వర్గం:జీవిస్తున్న ప్రజలు
వర్గం:తెలుగు కథా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా పాటల రచయితలు
వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా టెలివిజన్ రచయితలు
నంది ఉత్తమ కేరక్టర్ నటులు

**నంది ఉత్తమ కేరక్టర్ నటుడు అవార్డు** విజేతలు:

## మూలాలు

వర్గం:నంది పురస్కారాలు
వర్గం:నంది ఉత్తమ కేరెక్టర్ నటులు
వర్గం:జాబితాలు
కోటంరాజు సత్యనారాయణ శర్మ

**కోటంరాజు సత్యనారాయణ శర్మ** గారు బహుముఖ ప్రజ్ఞాశాలిగా ప్రసిద్ధులు. ఆయన తెలుగు రచయిత.
## జీవిత విశేషాలు
ఆయన 1926 జనవరి 4 వ తేదీన జన్మించారు.ఆయన తల్లి పేరు కోటరాజు సుబ్బరాయమ్మ. ఆయన ఇరవయ్యవ శతాబ్దపు భాషాశాస్త్ర కోవిదులు భద్రిరాజు కృష్ణమూర్తి గారికి సహధ్యాయ. అతను ఉద్యమశీలి, సంస్కృతభాషా ప్రచారిణీసభకు కార్యదర్శిగా చాలా ఏళ్ళుండి ఆ భాషా వ్యాప్తికి ఎంతో కృషి చేశాడు. అతని వ్యాసాలు తెలుగు సాహిత్యాభిలాషను, సంస్కృతభాష, సమకాలీన విద్యా విధానంలోనిలోపాల గురించిన వ్యాసాలు అతని స్వతంత్రా లోచనా విధానాన్ని ఆవిష్కరిస్తాయి. ఆయన భద్రిరాజు కృష్ణమూర్తి మరికొందరు సహాధ్యాయులతో కలిసి ”ఆంధ్రసాహిత్య మండలి” అనే రచయితల సంస్థను స్థాపించారు. 

ఇంటర్మీడియేట్‌ ప్యాస్‌ అయింతర్వాత  ఆయన ఉద్యోగంలో చేరారు. అతను కాకినాడ, చిత్తూరు మొదలైన చోట్ల పనిచేసి 1948కి మళ్ళీ గుంటూరు చేరాడు.  

శర్మగారు ఆధాయం పన్ను శాఖలో స్టెనోగా జీవితం ప్రారంభించి, ఆం.ప్ర. హైకోర్టులో మాస్టర్‌గా, లాయర్‌గా ఎన్నో శిఖరా లు అధిరోహించినా, తమ సాహిత్య జీవితానికి ప్రాధాన్యత ఇస్తూనే వచ్చారు. అనేక రచనలు చేశారు. పద్యాలు, వ్యాసాలు, ఆధ్యాత్మిక రచనలూ పాఠకులకు అందిం చారు. గాయత్రి బ్రహ్మవిద్య, శ్రీరామ నామవైభవం, భగవాన్‌ శ్రీ రమణ మహర్షి వీరి ముద్రిత రచనలు భక్తకల్పద్రుమ శతకం, కల్యాణి నాటకం, భగవద్గీతపై ఆధ్యా త్మిక విశ్లేషణా వ్యాస పరంపర అముద్రిత రచనలు. అతని సహస్రపూర్ణచంద్రదర్శనోత్సవ సందర్భంగా అతని రెండో కూతురు, ప్రసిద్ధ కవయిత్రి డా. చిల్లర భవానీదేవి అతను రాసిన వ్యాసాలన్నిటినీ సేకరించి చిన్న పుస్తకంగా అచ్చు వేయించారు. ఆయన చిత్తూరులో "చిత్తురు-సంస్కృత భాష ప్రచారిణీ" సభ కు కార్యదర్శిగా కూడా పనిచేసారు.

## మూలాలు

## ఇతర లింకులు

వర్గం:తెలుగు రచయితలు
వర్గం:1926 జననాలు
నంది ఉత్తమ కేరెక్టర్ నటీమణులు

**నంది ఉత్తమ కేరక్టర్ నటీమణి అవార్డు** విజేతలు:

## మూలాలు

వర్గం:నంది పురస్కారాలు
వర్గం:నంది ఉత్తమ కేరెక్టర్ నటీమణులు
వర్గం:జాబితాలు
శైలశ్రీ

**శైలశ్రీ**  తమిళం, మలయాళ సినిమాల్లో నటించిన భారతీయ సినీ నటి. కన్నడ సినిమాకు చేసిన కృషికి 2019లో ఆమెకు రాజ్యోత్సవ అవార్డు లభించింది. 

## జీవిత విశేషాలు
ఆమె 1960, 1970వ దశకములో పేరొందిన కన్నడ సినిమా నటి. శైలశ్రీ దక్షిణ భారత భాషలన్నింటితో కూడా నటించింది. ప్రధానంగా కన్నడ, తమిళంలో నటించిన శైలశ్రీ తెలుగు, మలయాళంలో కొన్ని సినిమాలలోనూ నటించింది. ఆమె 1966 లో "సంధ్యారాగ" అనే చిత్రంలో చిన్న పాత్రతో అరంగేట్రం చేసింది. ఆమె ముందుగా సహాయనటి, హాస్యనటి, డాన్సర్, సహాయ నటి,  ప్రతినాయకిగా వివిధ పాత్రలలో నటించి గుర్తింపు పొందింది.

1971 లో విడుదలైన నేషనల్ అవార్డు గెలుచుకున్న కన్నడ చిత్రం నాగువా హూవులో ఆమె పాత్ర ప్రేక్షకులకు బాగా గుర్తుండిపోయింది. ఆ సినిమాలో ఆమె ఒక నర్సుగా నటించింది.  ఆమె ఒక వైద్యుడిని ప్రేమిస్తుంది.  కానీ ఆమెను ప్రేమిస్తున్న  క్యాన్సర్ రోగి అయిన ఆసుపత్రి యజమాని కుమారుడువల్ల తన ప్రేమను త్యాగం చేస్తుంది.  ఆర్.ఎన్.ఆర్  ప్రొడక్షన్స్ నిర్మించిన ఈ చిత్రానికి ఆమె కథ రాసింది.

కన్నడ చిత్రాలతో పాటు  కొన్ని తమిళ చిత్రాలలో కూడా నటించింది. ఆమె తెలుగులో భలే అబ్బాయిలు సినిమాలో నటించింది. 

## వివాహం
ఆమె కన్నడ నటుడు ఆర్న్.ఎన్. సుదర్శన్‌ను వివాహం చేసుకుంది, ఆమె అతనితో  నాగువ హూవు, కదీనా రహస్య, కల్లారా కల్లా, మాలతి మాధవ, వంటి చిత్రాల్లో నటించింది.

## మూలాలు

## ఇతర లింకులు
* ఐ.ఎం.డి.బి లో ఆమె వివరాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
నంది ఉత్తమ ఫైట్‌మాస్టర్లు

## References

వర్గం:నంది పురస్కారాలు
వర్గం:నంది ఉత్తమ ఫైట్ మాస్టర్‌లు
వర్గం:జాబితాలు
సూరోజు బాలనరసింహాచారి

**సూరోజు బాలనరసింహాచారి ** నల్లగొండ జిల్లా, చిట్యాల మండలం, చినకాపర్తికి చెందిన తెలుగు కవి. *సహజకవి * అని ఇతనికి పేరుంది. 1946లో జన్మించిన ఇతను 2014లో మరణించాడు. తెలుగులో పలు రచనలు చేశాడు.

## రచనలు
# కవితాకేతనం
# బాలనృసింహ శతకం
# మహేశ్వర శతకం
# భగవద్గీత కందామృతం
# వీరబ్రహ్మేంద్రస్వామి చరిత్ర
## మూలాలు

వర్గం:నల్లగొండ జిల్లా కవులు
వర్గం:2014 మరణాలు
వర్గం:1946 జననాలు
వర్గం:తెలుగు కవులు
నంది ఉత్తమ విద్యావిషయక చిత్రాలు

**[[నంది పురస్కారాలు]]** అనేవి ఆంధ్రప్రదేశ్ ప్రభుత్వం తెలుగు సినిమాలకు ఏటా ఇచ్చే పురస్కారాలు. తెలుగు చరిత్ర, కళలకు ప్రతీకలలో ఒకటైన లేపాక్షి నంది పేరిట ఉత్తమ చిత్రాలకు,, ఉత్తమ కళాకారులకు ఈ పురస్కారాలు ఇస్తారు. ఈ సంప్రదాయం 1964 సంవత్సరములో ప్రారంభమైనది. ఆ రోజులలో చిత్ర నిర్మాణము చాలా తక్కువగా ఉండేది, ఏడాదికి సుమారు 25 నుండి 30 వరకు చిత్రాలు మాత్రమే తయారవుతుండేవి. రాను రాను వాటి సంఖ్య 125 నుండి 130 వరకూ పెరిగింది. చిత్ర నిర్మాణం సరళి, నాణ్యత, ప్రమాణాలు తగ్గుతూ భారీ వ్యయ ప్రయాసలకు లోనవుతుంది. మొదటిలో బంగారు, రజిత, కాంస్య నంది అనే 3 బహుమతులూ కథకు 2 బహుమతులూ, మొత్తము 5 పురస్కారాలుండేవి. చిత్ర నిర్మాణములో అన్ని శాఖలకు గుర్తింపు, ప్రోత్సాహము అందించే విధంగా ఇప్పుడు 42 నందులకు పెరిగినవి.

**నంది ఉత్తమ విద్యావిషయక చిత్రం** విజేతలు

## మూలాలు

వర్గం:నంది పురస్కారాలు
కలకత్తా విశ్వవిద్యాలయం

**కలకత్తా విశ్వవిద్యాలయం** పశ్చిమ బెంగాల్ రాష్ట్రంలోని కోలకతాలో ఉన్న ఒక పబ్లిక్ స్టేట్ విశ్వవిద్యాలయం. ఇది 1857 జనవరి 24 న స్థాపించబడింది. ఇది బహుళ విభాగ, లౌకిక పాశ్చాత్య తరహా విశ్వవిద్యాలయంగా ఏర్పాటు చేయబడిన ఆసియాలోని మొదటి విద్యాసంస్థ. భారతదేశంలోపల ఇది "ఐదు నక్షత్రాల విశ్వవిద్యాలయం"గా, యూనివర్సిటీ గ్రాంట్స్ కమిషన్, నేషనల్ అసెస్మెంట్ అండ్ అక్రిడిటేషన్ కౌన్సిల్ చే "సెంటర్ విత్ పొటెన్షియల్ ఫర్ ఎక్స్లెన్స్"గా గుర్తించబడింది. ఈ విశ్వవిద్యాలయానికి సంబంధించి నలుగురు నోబెల్ గ్రహీతలు ఉన్నారు, వారు: రోనాల్డ్ రాస్, రవీంద్రనాథ్ టాగూర్, సి.వి.రామన్, అమర్త్య సేన్. ఈ విశ్వవిద్యాలయంలో భారతప్రభుత్వంచే పూర్తి స్కాలర్షిప్ తో పరిశోధన కొనసాగించేందుకు అర్హమగుటకు భారత ప్రభుత్వం యొక్క నేషనల్ ఎలిజిబిలిటీ టెస్ట్ చే నిర్వహించబడుతున్న నేచురల్ సైన్స్ & ఆర్ట్స్ లో డాక్టోరల్ ప్రవేశ అర్హత పరీక్ష క్లియర్ పొందిన విద్యార్థులు అత్యధిక సంఖ్యలో ఉన్నారు. ఈ విద్యార్థులలో ఒకరు అర్చనా శర్మ.  

## పూర్వ విద్యార్థులు
* అల్కా సరయోగి
* బ్రజేంద్ర నాథ్ సీల్
* కమల్ బసు
* అల్బియాన్ రాజ్‌కుమార్ బెనర్జీ
* దేబబ్రత బంద్యోపాధ్యాయ
* ముక్తా దత్తా తోమర్
* పబిత్రా సర్కార్
* సోనాలి గుహ
* సుధీరా దాస్
* స్వామి ప్రజ్ఞానానంద
* అషిమ్ కుమార్ ఘోష్
* రూప్ రేఖ బెనర్జీ
* సందిప్తా సేన్
* మాధవ్ శ్రీహరి ఆనే
* శిశిర్ కుమార్ మిత్రా - ఇక్కడ చదువుకుని, ఇక్కడే ప్రొఫెసరుగా పనిచేసిన భౌతిక శాస్త్రవేత్త
* ప్రణబ్ కుమార్ సేన్

## మూలాలు

వర్గం:విశ్వవిద్యాలయాలు
వర్గం:1857 స్థాపితాలు
తెలంగాణ యాస

తెలుగు భాషలో ఉన్న పలు యాసలలో **తెలంగాణ యాస** ఒకటి. తెలంగాణ కు చెందిన జిల్లాలతో ప్రాథమికంగా మాట్లాడబడినను, ఇతర ప్రదేశాలలో కూడా ఈ యాస ఉపయోగంలో ఉన్నది. తెలంగాణ యాస పై ఎక్కువగా ఉర్దూ ప్రభావం ఉన్ననూ, మరల ప్రత్యేకించి హైదరబాదీ ఉర్దూ  ప్రభావం ప్రస్ఫుటంగా కనబడుతుంది. తెలంగాణ యాసకు ఉన్న ఈ ప్రత్యేక శైలివలన ఈ యాస బహు ప్రాచుర్యం పొందినది. ముఖ్యంగా తెలుగు సినిమాలో ఈ యాసకు ప్రత్యేకమైన గుర్తింపు ఉన్నది. కోట శ్రీనివాసరావు ఈ యాసకు పెట్టింది పేరు. అడపాదడపా బాబు మోహన్, విజయశాంతి వంటి నటులు కూడా ఈ యాసను ప్రయోగించి ప్రేక్షకులను గిలిగింతలు పెట్టారు. కొండొకచో అగ్ర హీరోలు ఇతర కమెడియన్లు కూడా ఈ యాసలో మాట్లాడి ప్రేక్షకుల చేత థియేటర్ లలో ఈలలు వేయించుకొన్నారు.

## యాస
* భీ - కూడా
* గది - అది
* గిది - ఇది
* గట్ల - అలా (అట్లా)
* గిట్ల - ఇలా (ఇట్లా)
* ఇగో, ఇంగో - ఇదుగో
* అగో - అదుగో
* పరేషానీ - తత్తరపడటం, ఇబ్బంది పడటం, బెంబేలు పడటం
* నెత్తినొప్పి - తలనెప్పి
* దిమాక్ ఖరాబ్ - పిచ్చి పట్టటం
* దేడ్ - ఒకటిన్నర్ర
* దేడ్ దిమాక్ - అర్థం చేసుకోలేని వాడు
* చారనా - పావలా (నాలుగు అనాలు)
* ఆఠనా - అర్ధ రూపాయి (ఎనిమిది అనాలు)
* బారనా - ముప్పావలా (పన్నెండు అనాలు)
* ఉల్టా, ఉల్టాపల్టా - తల్లక్రిందులు
* ఏడ - ఎక్కడ
* ఆగమాగం - తొందర పడటం
* అంత/ఇంత/ఎంత గనం - అంత/ఇంత/ఎంత ఎక్కువగా (గనం - బహుశా ఘనం అయ్యి ఉండవచ్చు)
* కోపం చెయ్యి - కోప్పడు 
* బుక్కటం - మెక్కటం
* పైసల్ - డబ్బులు (హిందీ పైసే)
* ఉరుకు - పరిగెత్తు
* సమఝ్ అయితున్నదా? - అర్థం అవుతోందా?
* పొద్దుగాల - ప్రొద్దుట
* పొద్దుమీకి - సాయంత్రం
* జల్దీ - త్వరగా
* భై, బే - సోదరుడు, అన్న, తమ్ముడు (భాయి)
* సాలెగాడు - బావమరిది
* పోరి - అమ్మాయి
* పోరడు/పోరగాడు - అబ్బాయి
* హుషార్ - తెలివిగల (హింది: హోషియార్)
* ఖతర్నాక్ - ప్రమాదకరం
* ఏక్ దం - ఒక్క ఉదుటున (హిందీ లో దం అంటే శ్వాస్త, ఒకే శ్వాసలో అని అర్థం)
* దం - ఆయాసం
* చక్కర్ రావటం - కళ్ళు తిరగటం (హిందీ లో కూడా చక్కర్ అంటే కళ్ళు తిరగటం)
* గోకరకాయ - గోరుచిక్కుడు
* పుక్కట్లో - ఉచితంగా
* పెడ్లిపిల్లా - వధువు 
* పెండ్లిపిలగాడు - వరుడు
* పంక -ఫ్యాన్ 
* శెంబు-చెంబు 
* గిలస -గ్లాస్ 
* మస్తు -ఎక్కువ 
* అత్తున్న /పోతున్న -వస్తున్న/పోయస్తా 
* అంబ-బర్రె 
* పొద్దుగాల-ప్రొద్దున 
* గట్ల -అట్ల 
*

## కొన్ని సినిమా సంభాషణలు
### జయమ్ము నిశ్చయమ్మురా
* కోట: ఏం రోవ్ రామ్మూర్తి గట్ల గుడ్లగూబ లెక్క జూస్తున్నావ్. నీ లెక్క ఫాల్తు సైన్మల్ దీస్తననుకున్నావ్ రా? సూప్పర్ ఇస్టార్ కృష్ణను వెట్టి జబ్బర్దస్త్ సైన్మ దీస్త బిడ్డా...ఆ!!!
### సై
* నల్లబాలు (వేణుమాధవ్): అబె వో ఏం రా ఉర్కుతుర్రు. మా కి కిర్ కిరి పెద్ద పెద్ద అక్షరాలతో రాయుర్రి బే, దేత్తడి పోచమ్మ గుడి. నల్ల బాలు, నల్ల త్రాచు లెక్క.
### కిక్
* జయప్రకాష్ రెడ్డి: ఏమయిందిరా, అచ్చిర్రు, కొట్టుకుర్రు, బోయిండ్రు (అదిలాబాద్ జిల్లాలో వచ్చారు ను అచ్చిర్రు అంటారు)
### దూకుడు
* మహేష్ బాబు: కళ్ళున్నోడు ముందు మాత్రమే జూస్తడు. దిమాక్ ఉన్నోడు దునియ మొత్తం జూస్తడు.
* మహేష్ బాబు: డిపార్ట్ మెంట్ మే అపన్ కో క్యా బోల్తే మాలూం? బబ్బర్ షేర్!! (డిపార్ట్ మెంట్ లో నన్ను ఏమంటారో తెలుసా? బెబ్బులి పులి!!!)

## తెలుగు సినిమా లో తెలంగాణ యాసలో సంభాషణలు చెప్పిన పాత్రలు
* జయమ్ము నిశ్చయమ్మురా, గాయం, శత్రువు లలో కోట శ్రీనివాసరావు
* బొబ్బిలి రాజా లో బాబు మోహన్
* మొండిమొగుడు పెంకి పెళ్ళాం లో విజయశాంతి
* సై లో వేణుమాధవ్ రుద్రమదేవి లో అల్లు అర్జున్

## మూలాలు
* http://www.deccanchronicle.com/140327/nation-politics/article/telengana-words-make-you-sit-listen

వర్గం:తెలంగాణ
వర్గం:తెలుగు
వర్గం:తెలుగు భాష
వర్గం:తెలుగు మాండలికాలు
2016లో క్రీడలు

ప్రపంచ క్రీడలలో 2016  సంవత్సరపు సంఘటనలలో  రియో డిజనీరోలో 2016 ఒలింపిక్,  పారాలింపిక్ క్రీడలు ప్రధానమైనవి.

## బ్యాడ్మింటన్
* జనవరి 2: ప్రీమియర్ బ్యాడ్మింటన్ లీగ్(పి.బి.ఎల్) ముంబై నగరంలో ప్రారంభం.
* ఫిబ్రవరి 15-21: హైదరాబాద్‌లో 2016 బ్యాడ్మింటన్ ఏసియా టీమ్‌ ఛాంపియన్‌షిప్స్ క్రీడలు. పురుషుల విభాగంలో భారత్‌కు నాలుగవ స్థానం.

* ఆగస్ట్ 11-20: రియో డి జనీరోలో 2016 సమ్మర్ ఒలింపిక్స్. విమెన్స్ సింగిల్స్‌కీ భారత్‌కు చెందిన పి.వి. సింధుకు రెండవ స్థానం.

## క్రికెట్
* జనవరి 2: ముస్తాక్ అలీ టి20 టోర్నీ న్యూఢిల్లీలో ప్రారంభం.
* జనవరి 5: ముంబై శివారులోని కళ్యాణ్‌లో జరిగిన ఇంటర్ స్కూల్ అండర్ 16 క్రికెట్ మ్యాచ్‌లో ప్రణవ్ ధనవాడే 323 బంతుల్లో 1,009 పరుగులు చేసి రికార్డ్ సృష్టించాడు. అతను 395 నిమిషాలు ఆడాడు. అతని పరుగుల్లో 129 ఫోర్లు, 59 సిక్స్‌లు ఉన్నాయి. 1899లో 13 యేళ్ల ఆర్థర్‌ కొలిన్స్‌ చేసిన 628 పరుగులే క్రికెట్‌లో ఇప్పటి వరకు అత్యధిక స్కోరు.
* జనవరి 5: న్యూజిలాండ్ లో జరిగిన శ్రీలంక, న్యూజిలాండ్ ఐదు వన్డేల సిరీస్‌ను న్యూజిలాండ్ జట్టు 3-1 తో గెలుచుకుంది. 
* మార్చి 6: బంగ్లాదేశ్ లో జరింగిన ఆసియా కప్ T-20 టోర్నీలో ఫైనల్ ఆటలో బంగ్లాదేశ్ పై 8 వికెట్ల తేడాతో విజయం సాధించి భారత్ జట్టు కప్పును గెలుచుకుంది.

## మూలాలు

వర్గం:2016
వర్గం:క్రీడలు
తెలంగాణ ప్రభుత్వ సెలవు దినాలు - 2016

తెలంగాణ రాష్ట్ర సాధారణ పరిపాలన విభాగం 2016 సంవత్సరానికి సంబంధించిన సెలవుల జాబితాను ప్రకటించింది. మొత్తం 44 రోజుల సెలవులలో 23 దినాలు సాధారణ శెలవులు కాగా 21 దినాలు ఐచ్ఛిక శెలవులు.  
## సాధారణ శెలవులు

## ఐచ్ఛిక శెలవులు

## మూలాలు

వర్గం:2016
ఆంధ్రప్రదేశ్ ప్రభుత్వ సెలవు దినాలు-2016

ఆంధ్రప్రదేశ్ రాష్ట్ర ప్రభుత్వం 2016 సంవత్సరానికి సంబంధించిన సెలవుల జాబితాను జి.వొ.నెం. 3643 ద్వారా ప్రకటించింది. మొత్తం 42 రోజుల సెలవులలో 19 దినాలు సాధారణ శెలవులు కాగా 23 దినాలు ఐచ్ఛిక శెలవులు. 
## సాధారణ శెలవులు

## ఐచ్ఛిక శెలవులు

## మూలాలు

వర్గం:2016
బాలకృష్ణ గణేష్ కాపర్దే

**బాలకృష్ణ గణేష్ కాపర్దే** (1882&ndash;1968) భారతదేశం లోని అమ్రావతి కి చెందిన స్వరాజ్ పార్టీ నాయకుడు. 
## జీవిత విశేషాలు
ఆయన వృత్తి పరంగా న్యాయవాది. ఆయన తండ్రి జి.ఎస్.ఖాపర్దే కూడ భారతీయ న్యాయవాది, స్వాతంత్ర్య సమరయోధుడైన బాలగంగాధర్ తిలక్ అనుయాయుడు.

ఆయన 'తిలక్ స్కూల్ ఆఫ్ థాట్' కు చెందినవారు. ఆయన స్వరాజ్ పార్టీ కి చెందిన ముఖ్య నాయకుడు. ఆయన 1923, 1927 లలో రెండవ, మూడవ సెంట్రల్ ప్రొవిన్స్ లెజిస్లేటివ్ కౌన్సిల్ కు రెండుసార్లు ఎన్నికైనారు.  ఆయన సెంట్రల్ ప్రొవిన్స్ అండ్ బేరర్ కు మంత్రిగా కూడా పనిచేసారు.
## రచయితగా
ఆయన "బాబా భారతి" కలం పేరుతో రచనలు చేసేవారు. ఆ రచనలు మరాఠీ పత్రికలలో ప్రచురితమైనాయి. ఆయన "ప్రం సైన్స్ టు సమాధి" అనే పుస్తకాన్ని వ్రాసారు.

ఆయన "ఆల్ ఇండియా హిందూ మహాసభ" కు అధ్యక్షునిగా ఉండి దేశ వ్యాప్తంగా పర్యటించరు.

ఆయన భద్రీనాథ్ దేవాలయానికి ప్రధాన ట్రస్టీగా పనిచేసారు. ఆయన  డెహ్రాడూన్ నుండి హిమాలయాల అంతరంలోనికి సుమారు 120 కిలోమీటర్లు నడచి భద్రీనాథ్ దేవాలయ ద్వారాలను ప్రతి సంవత్సరం శీతాకాలంలో తెరిచేవారు. ఆయన పేరు ఇప్పటికీ దేవాలయం వద్ద సజీవంగా ఉన్నది.

1968లో స్వచ్ఛంద ఆమరణ నిరాహార దీక్ష చేయడం వల్ల ఆయన మరణించాడు.

## మూలాలు

వర్గం:1968 మరణాలు
వర్గం:1882 జననాలు
వర్గం:భారత రాజకీయ నాయకులు
వరదముద్ర

వరదముద్ర (సంస్కృతం: वरदमुद्रा)  లేదా అభీష్ట ముద్ర అనేది ఒక ముద్ర. ఇది భారతీయ మతాల ప్రతిమా శాస్త్రంలో  సూచించబడిన సంకేత సంజ్ఞ. ఇది చేతితో  వరాలను అందించచే సంజ్ఞను  సూచిస్తుంది. ఇది అరచేతి వేళ్లు చాచి క్రిందికి చూపుతుంది. కొన్నిసార్లు, బొటన వేలు, చూపుడు వేలు కలిసి ఒక వృత్తాన్ని ఏర్పరుస్తాయి.

వరదముద్ర,  అభయముద్ర భారతీయ మతాల కళలో దైవిక వ్యక్తులపై కనిపించే అనేక ఇతర ముద్రలలో సర్వసాధారణం.

## చిత్రమాలిక

Avalokiteswara lokanatha - AP State archaeological museum (1).jpg
British Museum Asia 45 (cropped).jpg|పూతపూసిన కాంస్య విగ్రహం తారా, శ్రీలంక, 8వ శతాబ్దం CE. ఆమె కుడి చేతితో, బోధిసత్వుడు వరదముద్రను చేస్తాడు,


## మూలాలు

**Dictionary of Hindu Lore and Legend* (ISBN 0-500-51088-1) by Anna Dallapiccola

వర్గం:హిందూమతం
వర్గం:బౌద్ధ మతము
వర్గం:యోగా
వర్గం:ముద్రలు
ప్రజ్ఞాపారమిత

**ప్రజ్ఞాపారమిత **అంటే మహాయాన బౌద్ధంలో జ్ఞానానికి పరిపూర్ణత. కొన్ని సూత్రాల సమాహారంగానూ, బోధిసత్వునిలోని భాగమైన గొప్ప తల్లి (టిబెటన్: యుమ్ చెన్మో) అనే రూపం ఇచ్చి ఓ సమగ్రమైన పద్ధతిలో ప్రకృతి స్వరూపాన్ని దర్శించడాన్ని ప్రజ్ఞాపారమితగా వ్యవహరిస్తారు. ప్రజ్ఞాపారమిత అన్న పదం ప్రజ్ఞ అన్న పదానికి పారమిత - పరిపూర్ణత చేరగా ఏర్పడింది. ప్రజ్ఞాపారమిత అన్నది మహాయాన బౌద్ధంలో ప్రధానమైన భావన, సాధారణంగా ఇది శూన్యత్వం. స్వభావలేమితో పాటు నాగార్జునాచార్యుని సిద్ధాంతాలు, రచనలతో ముడిపడివుంది. బోధిసత్వుని మార్గంలో ప్రధానమైన అంశాల నుంచి దీని ఆచరణ, అవగాహన స్వీకరించారు.

ఎడ్వర్డ్ కోన్జె ప్రకారం, ప్రజ్ఞాపారమిత సూత్రాలు "భారతదేశంలో క్రీపూ 100 నుంచి క్రీశ 600 వరకూ రాసిన 40 వరకూ రచనల సంకలనం" కొన్ని ప్రజ్ఞాపారమిత సూత్రాలు మహాయాన సూత్రాల్లో అత్యంత ప్రాచీనమైనవిగా గుర్తించబడ్డాయి.

ప్రజ్ఞాపారమిత సూత్రాలకు సంబంధించి అత్యంత ప్రధానమైన అంశం - అనుత్పాద (ఇంకా జన్మించని, ఏర్పడని అని అర్థం)..

## చరిత్ర

### తొలనాళ్ళ కృతులు

#### అష్టసహస్రిక ప్రజ్ఞాపారమితః
పాశ్చాత్య పండితులు సంప్రదాయికంగా ప్రజ్ఞాపారమిత శ్రేణిలో ప్రాచీనమైన సూత్రంగా క్రీ.పూ.1వ శతాబ్దానికి చెందిన *అష్టసహస్రిక ప్రజ్ఞాపారమిత సూత్ర *(*8వేల వాక్యాల్లో పరిపూర్ణమైన ప్రజ్ఞ *అని అర్థం)  ఈ కాలనిర్ణయం ఇతర భాషల్లోకి అనువాదాలు జరిగిన తేదీలను అనుసరించి నిర్ణయించిన ఎడ్వర్డ క్రోన్జ్ అభిప్రాయాల ప్రకారం జరిగింది. అష్టసహస్రిక ప్రజ్ఞాపారమితకు చైనీస్ భాషలోకి తొలి అనువాదం సా.శ2వ శతాబ్దం నాటికి. ఈ పాఠ్యానికి సంబంధించిన మరొక వెర్షన్ కు రత్నగుణాసంచయ గాథ కొందరి ప్రకారం ప్రామాణిక సాహిత్య సంస్కృతంలో రాయలేకపోవడం వల్ల కొద్దిగా  ప్రాచీనమైనదని భావిస్తారు.

### ప్రజ్ఞాపారమిత సూత్రాల సారాంశం
thumb|అరపచన మంజుశ్రీ కుడిచేతిలో ప్రజ్ఞాపారమితతో ఉన్న విగ్రహం. 18వ శతాబ్దం, టిబెట్ కు చెందినది.

## మూలాలు

## ఇతర లింకులు

*Mahāprajñāpāramitā Mañjuśrīparivarta Sūtra: English Translation, Lapis Lazuli Texts
*The Prajnaparamita Literature Bibliography of the Prajnaparamita Literature
*Lotsawa House Translations of several Tibetan texts on the Prajnaparamita

వర్గం:మహాయాన బౌద్ధం
భారతదేశ ప్రభుత్వ సెలవు దినాలు-2016

భారతదేశ ప్రభుత్వం 2016 సంవత్సరానికి సంబంధించిన సెలవుల జాబితాను ప్రకటించింది. 
## సాధారణ శెలవులు

## పరిమిత శెలవులు

## మూలాలు

వర్గం:2016
కలిపి వ్రాత

**కలిపి వ్రాత** లేదా **కర్సిన్** అనేది వేగంగా వ్రాయడానికి ఉపయోగించే ఒక రాత. కలిపిరాతను గొలుసుకట్టు వ్రాత, పూసకుట్టు రాత అని కూడా అంటారు. ఈ రాతలో భాష యొక్క చిహ్నాల రాత అతుక్కొని, /లేదా ప్రవహించే పద్ధతిలో ఉంటుంది. ఫార్మల్ గొలుసుకట్టురాత సాధారణంగా కలిపి ఉంటుంది, కాని సాధారణ గొలుసుకట్టురాత అనేది అతుకుల, పెన్ను పైకెత్తి రాయడముల యొక్క కలయిక. ఈ రచనా శైలిని ఇంకా "లూప్డ్" "ఇటాలిక్", లేదా "కనెక్టెడ్"గా కూడా విభజించవచ్చు. ఈ గొలుసుకట్టు పద్ధతి కారణంగా దీనిని మెరుగైన రచనా వేగానికి, అరుదుగా పెన్ను ఎత్తుటకు అనేక వర్ణమాలలతో ఉపయోగిస్తారు. కొన్ని వర్ణమాలలో ఒక పదంలోని అనేక లేదా అన్ని అక్షరాలు అనుసంధానమైవుంటాయి, కొన్నిసార్లు పదం ఒకే క్లిష్టమైన స్ట్రోక్‌తో తయారవుతుంది.

## ఇంగ్లీష్

గొలుసుకట్టు రాతను నార్మన్ విజయానికి ముందు ఇంగ్లీష్ లో ఉపయోగించారు. ఆంగ్లో-సాక్సన్ ఛార్టర్స్ సాధారణంగా కలిపిరాతలో ప్రాచీన ఆంగ్లంలో వ్రాయాలనేది ఒక సరిహద్దు నిబంధన. కర్సివ్ చేతిరాత శైలి- సెక్రటరీ హ్యాండ్ అనే చేతిరాత ప్రారంభ 16వ శతాబ్దంలో ఇంగ్లాండ్ లో వ్యక్తిగత ఉత్తరప్రత్యుత్తరాలలో, అధికారిక పత్రాలలో విస్తృతంగా ఉపయోగించారు.

## మూలాలు

వర్గం:విద్య
వర్గం:రాత
ఋ

తెలుగు వర్ణమాలలో **"ఋ"**  ఏడవ అక్షరం. (అంతర్జాతీయ ధ్వని వర్ణమాల) లో దీని సంకేతం [R]. అంతర్జాతీయ సంస్కృత లిప్యంతరీకరణ వర్ణమాల దీని సంకేతం [R], ఐఎస్ఒ 15919 లోనూ దీని సంకేతం [r̥]. దీని యూనీ కోడ్ U+0C0B. ఇది హ్రస్వము (కురుచగా పలుకబడునవి) లలో ఒకటి. వర్ణోత్పత్తి స్థానాములాలో ఈ అక్షరం మూర్ధన్యములకు (నాలుక ముందు భాగాన్ని వెనక్కి వంచి పలికేవి) చెందినది.

## రక్షణ కోల్పోతున్న అక్షరం
ప్రస్తుతం "ఋ" అనే అక్షరానికి బదులు కొన్ని సందర్భాలలో "రు" గా రాస్తున్నారు. ఉదాహరణకు ‘ఋగ్వేదము’ అన్న పదాన్ని ‘రుగ్వేదము’ అని వ్రాస్తున్నారు. ‘ఋ’ వాడవలసిన చోట ‘రు’ వాడడంవల్ల రెండు రకాల వైపరీత్యాలు ఏర్పడుతున్నాయి. అర్థాలు మారిపోవడం మొదటిది. పద్య కవిత్వానికి ప్రాతిపదిక అయిన 'ఛందస్సు"  నియమాలు భంగపడుతుండడం రెండవ వైపరీత్యం. ఋక్’ అని అంటే నిర్దిష్ట ఛందస్సుతో నిబద్ధమైన కవిత్వం. ఈ ఋక్కులతో కూడి వున్నది ఋగ్వేదము. ‘రుక్’ అని అంటే ‘రోగి’ అని అర్థము. ‘రుగ్వేదము’ అని అంటే ‘రోగాల వేదము’ లేదా ‘రోగుల వేదము’ అవుతోంది. ఇలా భాషను భ్రష్టుపట్టించడం ద్వారా భావాన్ని భంగపరుస్తున్నారు.ఇదే విషయంపై ప్రస్తావిస్తూ, మాకినీడి సూర్య భాస్కర్ తన వ్యాసం 'తెలుుగు లిపి పరిణామం -  పరిశీలన'లో (తెలుగు అకాడమీ ప్రచురణ 1991 తెలుగు మాసపత్రిక) అంటారు - "1967 - 68 విద్యాసంవత్సరంలో తాను 1వ తరగతి చదువుతున్నప్పుడు 'ఋషి ', 'ౠష్మము' వంటి పదాలు ఉండేవనీ, ప్రస్తుతం అవి 'రు', 'రూ' లతో స్థానభ్రంశం చెంది దాదాపుగా మరుగున పడిపోయాయంటాడు. అలాగే 'ఐదు', 'ఔను' వంటి పదాలను' అయిదు', 'అవును' గా ప్రస్తుత కాలంలో రాస్తూండటం బట్టి, 'ఐ', ఔలు కూడా త్వరలో వాటి నెలవులు తప్పుతాయనిపిస్తోందని అభిప్రాయపడ్డాడు. ఇంకా 'ఝ', 'ణ', 'ళ', 'శ', 'ష' వంటి అక్షరాలు కూడ కాలక్రమంలో తప్పుకుంటాయేమోో అని భయం వేస్తోందంటాడు. ఎందుకంటే, నేటి దినపత్రికల్లో వాటికి బదులుగా' జ', 'న', 'ల', 'స' అక్షషరాలను వాడటం పరిపాటైందని అంటాడు. 
## ఋప్రాసము
ఛందస్సులో ఋ అనే అక్షరం రేఫతో (ర తో) ప్రాస కుదరటమే ఋప్రాసము. యణాదేశ సంధిలో ఋ అనే అక్షరము ర గా మారుతుంది. అలా "ర"కు, "ఋ" కు  ప్రాస పొసుగుటనే ఋప్రాసము అందురు. ఉదాహరణకు:

గారాబుసొగబుల యువతి
నారాధించి,తరియించఁగారాజెలమిన్
యారాణినిఁబెండ్లాడియు
తా ఋషి ధర్మంబుతోడ తరుణింగూడెన్.

పై ఉదా హరణలో  1, 2, 3   పాదాలలో రేఫ యు.,,4 వ పాదములో ఋ కారము ప్రాసాక్షారము గా వాడబడినది. 

## సంధులలో

* సవర్ణ దీర్ఘ సంధిలో ఆ,ఇ,ఉ,ఋ లకు సవర్ణములగు అచ్చులు పరమైనపుడు వాని దీర్ఘములు ఏకాదేశంబగును. ఉదాహరణకు 

పితృ + ఋణము =   పితౄణము

* గుణసంధిలో   అకారమునకు ఇ,ఉ,ఋ లు పరమయినపుడు ఏ,ఓ,ఆర్ లు ఏకాదేశముగా వచ్చును.

రాజ + ఋషి = రాజర్షి

* యణాదేశ సంధిలో  ఇ,ఉ,ఋ లకు అసవర్ణములగు అచ్చులు పరమగునపుడు వరుసగా య,వ,ర ఔ ఆదేశముగా వచ్చును.

దశ + ఋణము = దశార్ణము

## శబ్దార్థము
ఆంధ్ర వాచస్పత్యము (కొట్ర శ్యామలకామశాస్త్రి) -1953 ప్రకారం అచ్చులలో నిది యేడవ యక్షరము.  ఆంధ్రశబ్దరత్నాకరము (చెలమచెర్ల రంగాచార్యులు) -1966 ప్రకారం వర్ణమాలలోని ఏడవ యక్షరము. హ్రస్వము. మూర్ధన్యము. హ్రస్వదీర్ఘప్లుతములు, ఉదాత్తానుదాత్త స్వరితములు, అనునాసికాననునాసికములు - అను భేదము గలిగి యిది మొత్తము పదునెనిమిది రూపములు కలదియగును. సావర్ణ్యమున ఇది పండ్రెండు విధములైన ఌకారమునకును సంజ్ఞయగును. ఏనుగు, కొండ, బుద్ధి విశేషము, దేవత, శతృవు వంటి అర్థాలున్నాయి. 

## మూలాలు
గీతా సుబ్బారావు

**గీతా సుబ్బారావు** తెలుగు రచయిత, కార్టూనిస్టు.
## జీవిత విశేషాలు
గీతా సుబ్బారావు పుట్టింది 14 నవంబర్ 1942 విజయనగరంలో. ఆయన అసలు పేరు "పిళ్ళా సుబ్బారావు". కానీ గీతా సుబ్బారావుగా ప్రసిద్ధి చెందారు. సినిమా వాళ్ళందరికీ పబ్లిసిటీ కింగ్‌గా కూడా ఆయన ఆత్మీయుడు. పత్రికల్లో కుంచెతో అనుక్షణపు గిలిగింతలు పెట్టే గెంతులే కాక, గీతా ఆర్ట్స్, గీతా పబ్లిసిటీస్, గీతా చిత్ర అంటూ పబ్లిసిటీ రంగంలో తనదైన కళాకాంతులు వెదజల్లిన వాడాయన. బాల సాహిత్య రచయితగానూ అవార్డులందుకున్న మనిషి. తెలుగులో తొలి ప్యాకెట్ డైలీ కార్టూన్లు వేసిన క్రెడిట్ బహుశా పిళ్ళా సుబ్బారావ్ గారికే దక్కుతుంది. మరో విశేషం దినపత్రికల్లో ఆయన పుంఖాను పుంఖాలుగా పొలిటికల్ కార్టూన్లు వేసినా కార్టూన్లో నాయకుల క్యారికేచర్లు లేకుండానూ, రాజకీయ వ్యవస్థపై చురకలు వేసిన కార్టూనిస్టూ, అందునిమిత్తం ఒడిదుడుకులను మాత్రం ఎదుర్కొన్న కార్టూనిస్టూ, ఈయనే అనాలి.

ఆయన చిన్నతనం నుండేకథలను వ్రాయడం ప్రారంభించారు. తొలి రచనే బెంగాలీలోకి అనువాదం కావడం, సినిమా రూపంలో రావడం జరిగింది. బాలల రచనలో విశేష ప్రతిభ కనబరిచిన గీతా సుబ్బారావుకు మంగాదేవీ బాల సాహిత్య పురస్కారాన్ని అందించారు. ఈయన సెన్సార్‌ బోర్డు సలహా మండలి సభ్యునిగా ఉన్నారు. సీనియర్‌ పాత్రికేయులైన సుబ్బారావు ఇప్పటి వరకు 35 నవలలు, వందలాది బాలల రచనలు చేశారు. ఈయన రచనలు అనేక భాషల్లోకి తర్జుమా అయ్యాయి. కొన్ని సినిమాల రూపంలోనూ వచ్చాయి. ఆయన తనకు సన్మానం సందర్భంగా అందించిన రూ. 25 వేలను తిరిగి ఆ సంస్థకే ఇచ్చారు. ఇలాంటి కార్యక్రమాలను శ్రీ వెంకటేశ్వర బాలకుటీర్‌ మరిన్ని నిర్వహించాలన్న సదుద్దేశంతో ఈ నగదును సాయంగా అందించారు.

## కార్టూనిష్టుగా
గీతాసుబ్బారావుగారు దాదాపు నాలుగు దశాబ్దాలపాటు గీతా పేరుతో కారూన్లు వేశారు. ఆంధ్రప్రభ, ఆంధ్రపత్రిక దినపత్రికలలో ప్రతిరోజు గీసిన హాస్యరేఖలు. రాజకీయాలకూ, సామాజికులకూ చురుక్కుమనిపించే విధంగా గీతోపదేశం చేసారు. శంకర్స్ వీక్లీతో పాటు మరికొన్నిహిందీ, ఇంగ్లీషు పత్రికల్లో.. అన్నితెలుగు పత్రికల్లో కారూన్లు ప్రచురించబడ్డాయి. కారూనిస్టుకు వుండాల్సిన లక్షణాలన్నీసుబ్బారావుగారికి ఉన్నాయి. అందువల్లనే దశాబ్దాలపాటు అఖండంగా వ్యంగ్యవిన్యాసాలూ, చమత్కార చిత్రాలూకొనసాగించ గలుగుతున్నారు. వాటిలో కొన్ని "గీతా నవ్వులు" పుస్తకంలో ప్రచురించారు.

## పుస్తకాలు
* చిన్నారి విజయం
* గీతాజగత్
* గీతానవ్వులు
* గోరు ముద్దలు (పిల్లల కథలు) 
* పిల్లలు కాదు పిడుగులు - ఈ పుస్తకం ఆంధ్రప్రదేశ్ రాష్ట్రప్రభుత్వ అవార్డును, పొట్టి శ్రీరాములు తెలుగు యూనివర్శిటీ బహుమతిని గెలుచుకుంది.
* అమ్మ చెప్పిన అత్తా కోడళ్ళు కథలు

## మూలాలు

## ఇతర లింకులు
* కథానిలయంలో ఆయన కథలు

వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:తెలుగు రచయితలు
వర్గం:వ్యంగ్య చిత్రకారులు
కాశీభట్ట

**కాశీభట్ట** తెలుగువారిలో కొందరి ఇంటిపేరు.

*  కాశీభట్ట బ్రహ్మయ్యశాస్త్రి - ప్రముఖ తెలుగు రచయిత. 
*  కాశీభట్ట సుబ్బయ్యశాస్త్రి
ఓంప్రకాశ్ నారాయణ్ వడ్డి

**ఓనావ** పేరుతో తెలుగులో వ్యంగ్యచిత్రాలను గీస్తున్న వడ్డి ఓంప్రకాశ్ నారాయణ వృత్తిరీత్యా ఫిలిం జర్నలిస్టు.
## జీవిత విశేషాలు

ఆయన హైదరాబాదుకు చెందిన జర్నలిస్టు, తెలుగు రచయిత. ఆయన స్వస్థలం కృష్ణా జిల్లాకు  చెందిన మచిలీపట్నం. ఆయన సెప్టెంబరు 8 1966 న జన్మించారు. విజయవాడలో ఎకనామిక్స్ ప్రధానంగా గ్రాడ్యుయేషన్ పూర్తి చేసిన తర్వాత ఉస్మానియా యూనివర్సిటీలో రాజనీతి శాస్త్రంలో ఎం.ఎ. చేశారు. పొట్టి శ్రీరాములు తెలుగు యూనివర్సిటీ నుండీ ఎం.సి.జె. పట్టా పొందారు. కళాశాలలో చదువుతున్న సమయంలోనే కవితలు రాయడం, కార్టూన్లు గీయడం, కథలు రాయడం ప్రారంభించారు. ఇంతవరకూ సుమారు 1000 కార్టూన్లు తెలుగు దిన, వార, మాస పత్రికలలో ప్రచురించబడ్డాయి. సుమారు 60 కథలు వివిధ దిన, వార, మాస పత్రికలలో ప్రచురితమయ్యాయి. ఆయన రెండు దశాబ్దాలుగా సుమారు 600 సినిమాలకు సమీక్షలను "జాగృతి" వార పత్రికలో వ్రాశారు. ఆయన వ్రాసిన కథానికలను తనతో పాటు నలుగురు రచయితలతో కలసి "4 ఇంటు 5" పేరుతో వెలువరించారు.

ఆయన తన స్వంత కథల సంపుటిని "మనసు తడి ఆరనీకు" (2013) పేరుతో ప్రచురించారు. 1989వ సంవత్సరంలో జర్నలిస్టుగా జాగృతి వార పత్రికలో కెరీర్ ను ప్రారంభించిన ఓంప్రకాశ్ ఆ తరువాత ముంబై లోని  క్యాపిటల్ మార్కెట్ (తెలుగు) పక్షపత్రికలో పనిచేశారు. `సూపర్ హిట్` సినిమా వార పత్రికలో ఓ యేడాది పాటు ఫిల్మ్ రిపోర్టర్ గా పనిచేసిన అనంతరం వార్త దిన పత్రికలో చేరారు. ఆంధ్రజ్యోతి దిన పత్రికలలోనూ ఫిల్మ్ జర్నలిస్టుగా పనిచేశారు. ఆ తర్వాత  ఆయన సాక్షి టెలివిజన్ కు సినిమా కరెస్పాండెంట్ గా సేవలనందించారు. ప్రస్తుతం ఎ.బి.యన్. ఆంధ్రజ్యోతి ఛానెల్ లో సీనియర్ కరస్పాండెంట్ గా పనిచేస్తున్నారు. పలు కార్టూన్ల పోటీలో బహుమతులు గెలుచుకున్న ఓనావ... 2018లో 'ఓనావ కార్టూన్లు' పేరుతో ఓ కార్టూన్ సంకలనాన్ని వెలువరించారు. దీనిని సినీదర్శకులు త్రివిక్రమ్ శ్రీనివాస్ ఆవిష్కరించారు. ఇటీవల ఫిల్మ్ జర్నలిస్ట్ పులగం చిన్నారాయణతో కలిసి వడ్డి ఓంప్రకాశ్‌ నారాయణ 'వెండి చందమామలు' పుస్తకాన్ని వెలువరించారు. http://omprakashraatalugeetalu.blogspot.com/

## మూలాలు

## ఇతర [http://omprakashraatalugeetalu.blogspot.com/ లింకులు]
* ఓనావ కార్టూన్లు కొన్ని
* మనసు తడి ఆరనీకు పుస్తకంపై సమీక్ష
* కథానిలయం జాలస్థలిలో వడ్డి ఓం ప్రకాశ్ నారాయణ్ కథల జాబితా

వర్గం:కృష్ణా జిల్లా కథా రచయితలు
వర్గం:తెలుగు కథా రచయితలు
వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:సినిమా పాత్రికేయులు
వర్గం:1966 జననాలు
వర్గం:జీవిస్తున్న ప్రజలు
వర్గం:వ్యంగ్య చిత్రకారులు
వర్గం:కృష్ణా జిల్లా కార్టూనిస్టులు
వర్గం:కృష్ణా జిల్లా రచయితలు
వర్గం:కృష్ణా జిల్లా పాత్రికేయులు
వ్రాత

**వ్రాత** అనేది గుర్తులు, చిహ్నాల యొక్క నమోదు లేదా కృతి ద్వారా భాష, భావోద్వేగమును సూచించే మానవ సమాచార మాధ్యమం. చాలా భాషలలో వ్రాత అనేది ప్రసంగించేందుకు లేదా మాట్లాడే భాషకు ఒక పూరకం. వ్రాత అనేది ఒక భాష కాదు కానీ అది మానవ సమాజంతో అభివృద్ధి పరచిన ఉపకరణాల వలె అభివృద్ధి చేసే ఒక సాంకేతిక రూపం. ఒక భాషా వ్యవస్థలో వ్రాత సంకేతాల లేదా చిహ్నాల వ్యవస్థ యొక్క ఆధార జోడింపుతో పదజాలం, వ్యాకరణం, శబ్దార్థశాస్త్రం వంటి వలె, ప్రసంగం వలె అదే నిర్మాణాల యొక్క ఎన్నిటి పైనో ఆధారపడుతుంది. వ్రాత యొక్క ఫలితం సాధారణంగా వాచకం (టెక్స్ట్) అని పిలవబడుతుంది, వచన గ్రహీతను చదువరి లేదా పాఠకుడని అంటారు. వ్రాతకు ప్రచురణ సహా కథావివరణ, ఉత్తరప్రత్యుత్తరాల, డైరీ వ్రాయడం వంటి ప్రేరణలున్నాయి. వ్రాత అనేది చరిత్ర ఉంచడం, సంస్కృతి నిర్వహించడం, మాధ్యమాల ద్వారా జ్ఞానం వ్యాప్తి చేయడం, న్యాయ వ్యవస్థల ఏర్పాటుకు ఒక సాధనంగా ఉంది. ఇది రచయితలు, కవులు, అటువంటి వారు రాయబడిన పదాల యొక్క మార్గం ద్వారా తనని తానుగా కూడా వ్యక్తపరచుకునే ఒక ముఖ్యమైన మాధ్యమం.

## కలిపి వ్రాత
*ప్రధాన వ్యాసం కలిపి వ్రాత
కలిపి వ్రాత లేదా కర్సివ్ అనేది వేగంగా వ్రాయడానికి ఉపయోగించే ఒక వ్రాత. కలిపిరాతను గొలుసుకట్టు వ్రాత, పూసకుట్టు వ్రాత అని కూడా అంటారు. ఈ వ్రాతలో భాష యొక్క చిహ్నాల వ్రాత అతుక్కొని, /లేదా ప్రవహించే పద్ధతిలో ఉంటుంది. ఫార్మల్ గొలుసుకట్టురాత సాధారణంగా కలిపి ఉంటుంది, కాని సాధారణ గొలుసుకట్టురాత అనేది అతుకుల, పెన్ను పైకెత్తి రాయడముల యొక్క కలయిక. ఈ రచనా శైలిని ఇంకా "లూప్డ్" "ఇటాలిక్", లేదా "కనెక్టెడ్"గా కూడా విభజించవచ్చు. ఈ గొలుసుకట్టు పద్ధతి కారణంగా దీనిని మెరుగైన రచనా వేగానికి, అరుదుగా పెన్ను ఎత్తుటకు అనేక వర్ణమాలలతో ఉపయోగిస్తారు. కొన్ని వర్ణమాలలో ఒక పదంలోని అనేక లేదా అన్ని అక్షరాలు అనుసంధానమైవుంటాయి, కొన్నిసార్లు పదం ఒకే క్లిష్టమైన స్ట్రోక్‌తో తయారవుతుంది.

వర్గం:రాత
వర్గం:విద్య
కాచిగూడ - గుంతకల్లు ప్యాసింజర్

**కాచిగూడ - గుంతకల్లు ప్యాసింజర్** భారతీయ రైల్వేలు వ్యవస్థలో ఒక ప్యాసింజర్ రైలు. ఇది కాచిగూడ రైల్వే స్టేషను , గుంతకల్లు రైల్వే స్టేషను మధ్య నడుస్తుంది.
## జోను , డివిజను
ఈ ప్యాసింజర్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది. రైలు నంబరు: 57425, తరచుదనం (ఫ్రీక్వెన్సీ) : ఈ రైలు వారానికి ఏడు రోజులు నడుస్తుంది.

## సవరించిన సమయములు
రైలు నెంబర్ 57425 కాచిగూడ - గుంతకల్లు ప్యాసింజర్ యొక్క సవరించిన సమయములు (టైమింగ్స్) కార్యాచరణ కారణాల కారణంగా 2016 జనవరి 24 నుంచి అమల్లోకి ఉంటాయి. దీని ప్రకారం, రైలు నెంబరు 57425 కాచిగూడ - గుంతకల్లు ప్యాసింజర్ 10:00 గంటలకు బదులుగా 09:40 గంటలు కాచిగూడ నుండి బయలుదేరుతూ కనిపిస్తుంది. అలాగే 09:43 గంటలకు మలక్‌పేట, 09:46 గంటలకు దబీర్‌పుర, 09:51 గంటలకు యాకుత్పురా, 09:55 గంటలకు ఉప్పుగుడా, 10:01 గంటలకు ఫలక్‌నుమా, 10:10 గంటలకు బద్వేల్, 10:20 గంటలకు ఉందానగర్, 10:37 గంటలకు తిమ్మాపూర్, 10:43 గంటలకు కట్టూర్, 10:47 గంటలకు హాల్బర్గా, 10:55 గంటలకు షాద్‌నగర్ , 11:20 గంటలకు బాలానగర్ చేరుకుంటుంది.
గొల్లపల్లి స్టేషన్ రైలు దాటిన తదుపరి రైలు సమయాలను ఎటువంటి మార్పు లేదు , అదే రోజున 19:30 గంటలకు గుంతకల్లు చేరుకుంటుంది.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ రైల్వేలు ప్యాసింజర్ రైళ్ళు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే ప్యాసింజర్ రైళ్లు